මේ වසරේදී හඳුනාගත් ඩෙංගු රෝගීන්ගෙන් 75% ක් අවුරුදු 20 ට අඩු පුද්ගලයින් යැයි කොළඹ මහ නගර සභාවේ ප්‍රධාන සෞඛ්‍ය වෛද්‍ය නිලධාරි ප්‍රදීප් කාරියවසම් මහතා පවසයි.පසුගිය වසරට වඩා මේ වසරේ ඩෙංගු රෝගය ශීඝ්‍රයෙන් ව්‍යාප්ත වෙමින් පවතින බව ද නාගරික සැලසුම්කරණයේ සිට ඝන අපද්‍රව්‍ය කළමනාකරණය අක්‍රමවත්වීම මීට ප්‍රධාන හේතුව බවද වෛද්‍යවරයා පෙන්වා දෙයි.විශේෂයෙන් කොළඹ නගරයේ අලුතින් ගොඩනැගිලි ඉදිකිරීමේදී ඩෙංගු මදුරුවන් බෝනොවන අයුරින් නිසි සැලසුම්කරණයකට අනුව ඉදිකිරීම් කටයුතු සිදුකිරීමට අවශ්‍ය උපදෙස් ලබාදිය යුතු බවද කාරියවසම් මහතා කියා සිටී.